આટલુ સાંભળતા જ મલ્હોત્રાએ તેનો કોલર છોડી દીધો અને લોકઅપની બહાર નીકળ્યાં. હજુ તો દરવાજાની બહાર એક ડગલુ માંડ્યું ત્યાં પાછા ઊભા રહી ગયા. જાણે કંઇક યાદ આવ્યું હોય તેમ પાછા લોકઅપમાં ગયા અને આરોપીનો કોલર ફરી પકડ્યો અને પુછ્યું ‘તું કેમ ના ભાગ્યો?’. એક અનુભવી પોલીસ અધિકારીને આ સવાલ આવવો સ્વાભાવિક હતો. આરોપીએ ડરતા ડરતા કહ્યું, સાહેબ એ બેય સિંગલ બોડીના હતા એટલે ચડી શક્યા, હું ચડી ગયો હોત તો પણ વેન્ટીલેશનમાંથી બહાર ન નીકળી શકત. મલ્હોત્રાએ જાડીયા આરોપીને પગથી ઉપર સુધી જોયો અને બહાર નીકળી ગયા.